
Åmotsdalen beitelag 
v/Svein Henrik Risan

Engan
7340   Oppdal
Fellingstillatelse på 1 jerv i Åmotsdalen i Oppdal kommune
Vi viser til søknad om skadefelling av jerv mottatt på e-post den 07.09.2005 kl 14.40. 

Bakgrunn

Bakgrunnen for søknaden er at det er funnet 1 søye og 4 lam som er dokumentert (dokumentert eller antatt) drept av jerv i Åmotsdalen den 04.09.2005. Det er ikke dokumentert tap tidligere i sommer/høst. Det er imidlertid registrert at en del søyer mangler lam i området.
Generelt

Det rettslige grunnlaget for avgjørelsen er Lov av 29. mai 1981 nr 38 om viltet (viltloven) og Forskrift av 18. mars 2005 om forvaltning av rovvilt (rovviltforskriften) hvor det fremgår: 
Rovviltforskriftens § 1 (formål):
Formålet med denne forskrift er å sikre en bærekraftig forvaltning av gaupe, jerv, bjørn, ulv og kongeørn. Innenfor en slik ramme skal forvaltningen også ivareta hensyn til nærings​utøvelse og andre samfunnsinteresser. Forvaltningen skal være differensiert slik at hensynet til ulike interesser vektlegges forskjellig i ulike områder og for de ulike rovviltarter. 

Forskriften skal sikre en forvaltning som vektlegger forutsigbarhet og lokal medvirkning.
Rovviltforskriftens § 7 (generelle bestemmelser om vedtak fattet av rovviltnemnden):

Rovviltnemnden har myndighet til å fatte vedtak om kvote for felling etter forskriften §§ 8 og 10 og kvote for jakt etter forskriften § 11 når bestanden av den enkelte art ligger over de nasjonalt fastsatte bestandsmålene for regionen, jf. forskriften § 4. Nemndens myndighet skal for ulv og bjørn baseres på de siste dokumenterte data om siste års ynglinger fra Nasjonalt overvåkingsprogram for rovvilt, jf. forskriften § 3 tredje ledd. Tilsvarende skal nemndens myndighet for gaupe og jerv baseres på gjennomsnittet av dokumenterte data om ynglinger de tre siste årene fra Nasjonalt overvåkingsprogram for rovvilt. 
Rovviltforskriftens § 8 (kvote for betinget skadefelling av gaupe, jerv, bjørn og ulv):
Dersom vilkårene i forskriften § 7 er oppfylt, kan en rovviltnemnd tildele kvote for betinget skadefelling på gaupe, jerv, bjørn og ulv til fylkesmannen for å forhindre at disse artene gjør skade på bufe eller tamrein. Kvote for betinget skadefelling gjelder fra 1. juni til og med 15. februar.
I brev av 17.06.2005 fra Miljøverndepartementet til i regional rovviltnemnd i region 6 ”Avgjørelse om kvote for betinget skadefelling av jerv i region 6 for 2005/2006” er det gitt hjemmel til å felle 3 jerv i region 6 i tidsrommet 17.06.2005 – 15.02.2006.
Rovviltforskriftens § 9 (fylkesmannens myndighet til iverksetting av betinget skadefelling):
Fylkesmannen kan av eget tiltak eller etter søknad fatte vedtak om iverksetting av felling for å forhindre fremtidig skade innenfor rammen av kvote for betinget skadefelling gitt av rovviltnemnden, jf. forskriften § 8, eller Direktoratet for naturforvaltning, jf. § 13. Fylkesmannen kan delegere sin myndighet til iverksetting av slik felling til kommunen i særskilte tilfeller.

Ved vurderingen av om det skal gis tillatelse til skadefelling skal det legges vekt på føringene i regional forvaltningsplan, jf. forskriften § 6. Felling kan bare gjennomføres dersom det ikke finnes annen tilfredsstillende løsning ut fra prinsippet om geografisk differensiert forvaltning. Det skal særlig tas hensyn til

a) områdets betydning som beitemark

b) skadenes omfang og utvikling 

c) potensialet for fremtidige skader

d) muligheten for å gjennomføre forebyggende tiltak.

Felling skal være rettet mot bestemte individer. Vedtak om felling skal være begrenset til et bestemt område, tidsrom og antall dyr. Det kan knyttes nærmere vilkår til fellingstillatelsen, herunder at bestemte typer dyr skal være unntatt, at felling skal foretas av nærmere bestemte personer, metoder for felling og utbetaling av fellingsvederlag og/eller dekning av påløpte utgifter med unntak av lønn m.v. i forbindelse med felling. Felling og forsøk på felling i henhold til denne bestemmelsen gjennomføres uavhengig av grunneiers jaktrett, jf. viltloven § 35. 

Rovviltforskriftens § 13 (Direktoratet for naturforvaltnings myndighet til å fatte vedtak om felling og jakt):
Direktoratet for naturforvaltning kan fatte vedtak om skadefelling, kvote for betinget skadefelling, kvote for lisensfelling av gaupe, jerv, bjørn og ulv eller kvotejakt på gaupe av eget tiltak eller etter søknad. Direktoratet kan fatte slike vedtak også der bestanden ligger under det fastsatte bestandsmålet for en region eller for landet. Det er et vilkår at slik felling eller jakt ikke er skadelig for bestandens overlevelse. Dessuten er det et vilkår at det ikke finnes annen tilfredsstillende løsning ut fra prinsippet om en geografisk differensiert forvaltning, jf. forskriften §§ 1 og 6.

Fylkesmannens vurdering

Forskrift om forvaltning av rovvilt, fastsatt gjennom kongelig resolusjon 18.03.2005 og iverksatt fra 01.04.2005 er utarbeidet med hjemmel i viltloven og med bakgrunn i de føringer som er lagt for ny rovviltpolitikk gjennom Stortingets behandling av St.meld. nr. 15 (2003-2004) Rovvilt i norsk natur, jf. Innst. S. nr. 174 (2003-2004). 

Etter viltloven er jerv, bjørn, ulv og kongeørn fredet. Dette innebærer at målsettingen om en bærekraftig forvaltning er et overordnet hensyn ved forvaltningen av disse artene. Samtidig er det slik at rovvilt volder skade på næringsutøvelse, primært bufe- og tamreinnæring, samt på andre samfunnsinteresser. For blant annet å forhindre skade på bufe eller tamrein eller skade på person eller vesentlig skade på eiendom kan rovvilt felles med hjemmel i unntaksbestemmelsene i viltloven.

Miljøverndepartementet har vedtatt å åpne felling av til sammen 3 jerv i Region 6 og har dermed vurdert det som forsvarlig å ta ut 3 jerv i region 6 uten at bestandens overlevelse er truet. Ingen av disse er skutt på skadefellingstillatelser tidligere i sommer, og det kan derfor fremdeles tas ut jerv på skadefelling i region 6. Direktoratet for naturforvaltning har etter råd fra regional rovviltnemnd i region 6 vedtatt å åpne for lisensfelling (lisensjakt) av 2 jerv i Oppdal og Rennebu kommuner. Lisensfellingen av jerv starter 10.september. 
Stortinget har dessuten ved behandlingen av rovviltmeldingen lagt vekt på at det skal være mulig med levedyktige næringsvirksomheter i landbruket, herunder næringsdrift basert på utmarksbeiting både for bufe og tamrein. Dessuten skal det tas hensyn til bosetting og livskvalitet i områder med rovvilt. Hensynet til disse interessene medfører at forvaltningen ikke kan legges opp på en slik måte at det overordnede hensynet til rovvilt alene kan tillegges vekt. I Åmotsdalen beiter det mye sau og det har vært store tap til jerv i området over flere år.
Forvaltningen av rovvilt skal være differensiert. Det innebærer at bruken av ulike tiltak og virkemidler må legges opp på en måte som så langt det er mulig differensierer mellom de ulike interesser i ulike geografiske områder. Ved vurderingen av om det skal gis tillatelse til skadefelling skal det legges vekt på føringene i regional forvaltningsplan, jf. forskriften § 6. Rovviltnemnden i region 6 har ikke vedtatt forvaltningsplan for regionen enda. 
Ved vurderingene av om det skal gis fellingstillatelse skal mulighetene for å gjennomføre forebyggende tiltak vurderes. Regional rovviltnemnd har gitt føringer for bruken av midler til forebyggende tiltak. I referat fra nemndsmøte den 18.03.205 ble følgende vedtatt:

· Førebyggande tiltak, utanom akutte tiltak, som fører til avvikling eller reduksjon av bruk av utmarksbeite bør ikkje prioriterast.

· Førebyggande tiltak som kan føra til auka tap på nabobruk (tapsforskyvande) bør ikkje prioriterast.

· Fellestiltak bør prioriterast der det samarbeidsmessig og geografisk ligg til rette for det.

Fylkesmannen har av en samlet tildeling på 680 000 kr avsatt kr 156 000 til tidlig sanking og kr 85 000 til ekstraordinært tilsyn. En god del av disse midlene er allerede bevilget og fylkesmannen har for lite midler til å innvilge tilskudd til tidlig sanking i Åmotsdalen. 
Med bakgrunn i at det er åpnet for lisensfelling av 2 jerv i Oppdal/Rennebu i 2005-2006, at lisensfellingen av jerv starter om 2 dager, at det har vært store tap til jerv i området over flere år og at det nå har oppstått en akutt skadesituasjon med 5 sau drept av jerv i løpet av 2 dager, mener vi det er grunnlag for å innvilge skadefellingstillatelse i Åmotsdalen selv om det påviste skadeomfanget i år er relativt lite.
Ut fra vurderingene ovenfor, og med hjemmel i viltloven § 14, jf. Forskrift av 18. mars 2005 om forvaltning av rovvilt, og med hjemmel i Miljøverndepartementets vedtak av 17.06.2005  ”Avgjørelse om kvote for betinget skadefelling av jerv i region 6 for 2005/2006”, fatter Fylkesmannen i Sør-Trøndelag vedtak om felling av 1 jerv i området som avgrenses av Sletthøkollen - Namnlauskollen - Veslsætertangen - Langvatnet - Snøfjellkollan - Gammelsæterhøa og Trondjellet i Oppdal kommune. Fellingstillatelsen gjelder for tidsrommet torsdag 08.09.2005 – 15.09.2005. 
Følgende vilkår er knyttet til iverksettelse av fellingstillatelsen:
1.  Fellingsområdet bør om mulig begrenses til det (de) aktuelle skadeområde(ne), og skal målrettes mot det aktuelle individet. Verneformålet eller reglene som gjelder vernede områder kan medføre at slike områder må unntas fra fellingstillatelsen
2.  Det er kun jegere som er oppnevnt av kommunen som kan delta i fellingsforsøket. Ved iverksetting av fellingstillatelsen skal det utarbeides en liste hvor navn og fødselsdato på alle deltakere i fellingslaget fremgår. Det skal og gå klart frem hvem som er jaktleder, og på hvilke telefonnumre denne kan kontaktes. Deltakere i fellingslaget skal kunne fremvise denne listen som dokumentasjon på deltakelse, og listen skal også oversendes til direktoratet, fylkesmannen eller politimyndighet ved forespørsel. Alle deltakere i fellingslag skal være kjent med dette brevets innhold og eventuelt ytterligere begrensninger/vilkår gitt av direktoratet/fylkesmannen/kommunen, samt de generelle gjeldende bestemmelser i viltloven og forvaltningsforskriften. Dersom kommunen ønsker det, kan det bes om bistand fra Statens naturoppsyn (SNO) i fellingsforsøket. SNO kan bistå ved fellinger i regi av andre. SNO dekker sine egne kostnader der de engasjerer seg i fellingstiltak. Det understrekes imidlertid at normalsituasjonen er at fellingstillatelser gjennomføres av det lokale fellingslag oppnevnt av kommunen alene.
3.  Ved felling kan det bare brukes rifle og haglevåpen med ladning av krutt jf. forskrift om utøvelse av jakt og fangst, fastsatt av Direktoratet for naturforvaltning den 22. mars 2002, jf. § 15 og 16.
4.  Med hensyn til bruk av løs hund under forsøk på felling, må kommunen evt. gi dispensasjon fra båndtvangsreglene i hundeloven av 4. juli 2003 nr. 74.
5.  Fellingsforsøk og felling i henhold til denne tillatelsen kan skje uten hensyn til grunneierretten, jf. viltloven § 35. 
6.  Felling skal omgående meldes til Fylkesmannen på telefonnummer 900 65 298. Meldingen skal inneholde opplysninger om tid og sted for fellingen. Jeger skal fremvise felt dyr for Statens naturoppsyn for umiddelbar kontroll, og jeger skal kunne påvise fellingssted etter anmodning fra Statens naturoppsyn, politiet eller Fylkesmannen jf § 17 i forvaltningsforskriften. 
7.  Jerv som blir felt i medhold av denne tillatelsen er viltfondets eiendom. Ingen kan derfor på noen måte gjøre seg nytte av felt dyr uten nærmere samtykke fra Direktoratet for naturforvaltning. Felt dyr skal så raskt som mulig bringes til Norsk institutt for naturforskning, Trondheim. 
8.  Den som skadeskyter jerv under forsøk på felling plikter å gjøre det en kan for å avlive dyret snarest mulig. Vedkommende plikter å forvisse seg om påskutt dyr er truffet eller ikke. Det skal ikke gjøres forsøk på felling eller jakt på nye dyr mens ettersøk pågår. Fylkesmannen og nærmeste politimyndighet skal uten opphold underrettes. Fylkesmannen avgjør videre gjennomføring og avslutning av ettersøk. De som har deltatt i forsøket på felling eller jakt skal uten godtgjørelse bistå forvaltningsmyndighet eller politimyndighet i det videre ettersøk. 

9.  Fylkesmannen i Sør-Trøndelag kan til enhver tid trekke tilbake fellingstillatelsen. 
Dette vedtaket kan påklages etter reglene i forvaltningsloven innen 3 uker etter at avgjørelsen er mottatt (jf vedlegg). En eventuell klage rettes til Direktoratet for naturforvaltning, men sendes via fylkesmannen. Klagen skal nevne det vedtak som klagen gjelder og nevne den eller de endringer som ønskes. Klagen bør begrunnes, og eventuelle opplysninger av betydning for saken bør nevnes.

Med hilsen

Stein-Arne Andreassen (e.f.)
Beate Sundgård
miljøverndirektør
rådgiver
Kopi: 
Adresseliste
Adresseliste:

	Sør-Trøndelag Bondelag
	Kongensgt. 30
	7012 TRONDHEIM

	Sør-Trøndelag Bonde- og småbrukarlag
	Tungaveien 26
	7047 TRONDHEIM

	NTNU
	Zoologisk institutt
	7055 DRAGVOLL

	Norsk Ornitologisk Forening,

avd. Sør-Trøndelag
	Sandgata 30b
	7012 TRONDHEIM

	Naturvernforbundet i Sør-Trøndelag
	Postboks 706
	7001 TRONDHEIM

	Natur og Ungdom
	Munkegt. 27
	7011 TRONDHEIM

	Trondheimregionens Friluftsråd
	Holtermannsv. 1
	7005 TRONDHEIM

	Reindriftskontoret i Sør-Trøndelag  - Hedmark
	Osloveien 18
	7560 RØROS

	Sør-Trøndelag og Hedmark reinsamelag v/ Inge E Danielsen
	
	7370 BREKKEBYGD

	Sør-Trøndelag sau og gietavlslag

V/ Olav Edvin Heggvold
	
	7288 SOKNEDAL



	Staten naturoppsyn
	Postboks 140
	7341 OPPDAL

	Oppdal kommune
	Inge Krokanns veg 2
	7340 OPPDAL



Embetsledelse og
Kommunal- og
Oppvekst- og
Sosial- og
Landbruk og
Miljøvern-


administrasjonsstab
beredskapsavdeling
utdanningsavdeling
helseavdeling
bygdeutvikling
avdeling

Telefon
73 19 90 06
73 19 90 06
73 19 93 50
73 19 93 00
73 19 90 05
73 19 90 05


Telefaks
73 19 91 01
73 19 91 01
73 19 93 51
73 19 93 01
73 19 90 66
73 19 92 30


E-post: postmottak@fmst.no
Internett: www.fylkesmannen.no/st


